Държавен вестник, бр. 26, 2012 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  26 
дейност по чл. 1, т. 2 може да се извършва 
след предоставяне на удостоверението по реда 
на чл. 29, ал. 3.
(2) Удостоверението за издаден лиценз за 
организиране на хазартна игра съдържа:
1. наименование на органа, който го издава;
2. данни за търговската регистрация на 
организатора;
3. имена на лицето или лицата, които 
представляват организатора;
4. адрес на обекта, в който се организи­
рат игрите, централен пункт и пунктове за 
приемане на залози и изплащане на печалби, 
съответно – адрес на интернет страницата 
на организатора, чрез която се организират 
игрите;
5. вид на играта, тираж и номинална 
стойност на билетите и талоните за участие 
в игрите по чл. 49, т. 1, 2 и 4;
6. наименование, тип, производствен номер 
и брой игрални места на игрално оборудва­
не, включително джакпот система/и, съот­
ветно – комуникационно оборудване, както 
и максимален брой едновременни игрални 
сесии, съответстващ на броя игрални места 
на виртуалното игрално оборудване за съот­
ветната интернет страница;
7. териториален обхват – в случаите, в 
които такъв е определен;
8. дата на издаване на удостоверението;
9. срок на действие на лиценза.
(3) Удостоверението за издаден лиценз 
за производство, разпространение и сервиз, 
както и за внос, разпространение и сервиз 
на игрално оборудване за организиране на 
хазартни игри съдържа:
1. наименование на органа, който го издава;
2. данни за търговската регистрация на 
лицето;
3. имена на лицето или лицата, които го 
представляват;
4. адрес на обекта, в който се извършва 
дейността;
5. дата на издаване на удостоверението;
6. срок на действие на лиценза.
(4) Удостоверението се подписва от пред­
седателя на Комисията или от оправомощено 
от него лице.
Прекратяване на лиценза
Чл. 35. (1) Лицензът се прекратява:
1. с изтичането на неговия срок;
2. с окончателното му отнемане;
3. с прекратяването на юридическото лице 
или със смъртта на физическото лице – едно­
личен търговец, на което е издаден лицензът;
4. предсрочно, по искане на лицето;
5. при издаване на нов лиценз за същата 
дейност, на същото лице, за същия вид ха­
зартна игра и в същия обект.
(2) При прекратяване на лиценза на ос­
нованията по ал. 1, т. 4 и 5 организаторът 
е длъжен в 7-дневен срок от получаване на 
съобщението за решението на Комисията да 
върне на Комисията удостоверението за из­
даден лиценз, за което се съставя протокол, 
а в случаите по ал. 1, т. 4 – и да преустанови 
дейността си в същия срок. 
Продължаване срока на лиценза
Чл. 36. (1) По писмено искане на органи­
затора на дейност по този закон, подадено 
не по-рано от 6 месеца и не по-късно от два 
месеца преди изтичането на срока на дейст­
ващия лиценз, Комисията може да постанови 
решение, с което да продължи действието 
на издадения лиценз за същия срок, когато 
едновременно са налице следните условия:
1. в срока на действие на лиценза за дей­
ността на организатор, получил лиценз за 
организиране на хазартни игри по чл. 50, 52, 
54, 59, 60, 62 или по чл. 57, 64, 71 за съответ­
ния обект, няма влезли в сила наказателни 
постановления за нарушения по този закон; 
съответно – в срока на действие на лиценза 
за дейност по чл. 1, т. 2 организаторът няма 
влезли в сила наказателни постановления за 
нарушения по този закон; 
2. не са прилагани принудителни админи­
стративни мерки по този закон;
3. представена е нотариално заверена декла­
рация, че до датата на подаване на искането 
за продължаване на срока не са настъпили 
обстоятелства, представляващи пречка за 
развиване на хазартната дейност.
(2) За продължаване срока на издадения 
лиценз организаторът заплаща само таксата 
за издаване на лиценз.
(3) Организатор, който не спази срока за 
подаване на искането по ал. 1 или за когото 
не са налице условията по ал. 1, може да 
подаде писмено искане за нов лиценз. Към 
искането се прилагат само тези документи 
по наредбата по чл. 8, ал. 5, по отношение 
на които е налице промяна или изменение в 
обстоятелствата.
Промени в търговската регистрация и соб­
ствеността
Чл. 37. (1) Всяко лице по чл. 4, ал. 1, т. 1, 
2 и 4 в 14-дневен срок от всяко вписване 
или заличаване на данни и обстоятелства в 
търговския регистър, съответно в регистъра 
за юридически лица с нестопанска цел в 
държавата по регистрация, които са вписани 
в издаденото му удостоверение по чл. 34, е 
длъжно да подаде писмено искане за издаване 
на ново удостоверение с вписана промяна.
(2) Към писменото искане се прилагат 
документите, определени в наредбата по 
чл. 8, ал. 5.
(3) Комисията разглежда искането и се 
произнася по реда на тази глава. По влязло­
то в сила решение на Комисията, с което се 
одобрява вписаната промяна, председателят 
издава ново удостоверение с вписана промяна.